નરેન્દ્ર મોદી ગુજરાતની ધરી છોડી નહીં શકે, કારણ કે ગુજરાતમાં 2017માં ફરીથી વિધાનસભા ચૂંટણીઓ આવશે. જો નરેન્દ્ર મોદી કેન્દ્રના રાજકારણમાં વ્યસ્ત થઈ ગુજરાતને ભુલી જાય કે આઘાપાછા થાય, તો કોંગ્રેસ આ મુદ્દાને જોરશોરથી ચગાવે અને ગુજરાતમાં 1995થી સતત બહુમતી મેળવતા ભાજપ માટે 2017ની ચૂંટણી કપરા ચઢાણ બની જાય. તેથી મોદી ગુજરાતમાં એવા મુખ્યમંત્રીને મૂકશે કે જે તેમના કહ્યાગરા હોય અને તેમના મૉડેલને આગળ ધપાવી શકે કે જેથી ગુજરાતમાં તેઓ છવાયેલા રહે અને પક્ષને ફાયદો થાય.